Străzi fără mașini. Cât de mult a scăzut traficul rutier în București, potrivit datelor Waze.
Numărul utilizatorilor simultani ai aplicației a scăzut de la 19.000, la aproximativ 3.400. Ordonanțele militare prevăd că orice călătorie trebuie să aibă o justificare, menționată într-o declarație pe propria răspundere. Mai mulți utilizatori Waze au cerut ca pe durata epidemiei COVID-19 să fie eliminată opțunea de a raporta mașinile de poliție.
De când în
România a fost instituită starea de urgență, iar orice deplasare – inclusiv cele
făcute cu mașina personală – trebuie să aibă o justificare și o declarație pe propria
răspundere, traficul rutier a scăzut vizibil. Cât de mult e greu de spus exact,
însă datele aplicației Waze pot oferi un indiciu.Dacă ne uităm la cifrele din ultimele două luni privind utilizatorii activi ai Waze în București, vedem că maximul a fost atins undeva la începutul lunii martie. Atunci s-a înregistrat un vârf de aproximativ 19.000 șoferi care aveau aplicația pornită. Numărul a scăzut dramatic în ultimele două sătămâni – doar 7.000. Iar în ultimele 48 de ore, în Capitală, n-au fost mai mult de 3.400 de utilizatori simultan.Evident, aceste
cifre corelate nu înseamnă că pe străzile din București sunt de cinci-șase ori
mai puține mașini. Pentru că sunt destui șoferi care folosesc aplicații
similare, precum Google Maps, navigația autoturismului ori se bazează pe
instinct. Dar o scădere de la 19.000 de utilizatori simultan, la 3.400, arată că
au fost mult mai puține mașini pe șosele, în ultima lună.Având în vedere
măsurile luate de autorități, care încearcă să prevină răspândirea COVID-19,
mai mulți utilizatori Waze au cerut ca opțiunea de a raporta echipajele de
poliție să nu mai fie disponibilă temporar, însă acest lucru nu s-a întâmplat.
Polițiștii, la fel ca și militarii mobilizați, au datoria de a verifica
declarațiile pe propria răspundere, inclusiv cele ale șoferilorPuteți consulta
statistica Waze pentru principale orașe din România aici: http://waze.ro/rrdimg/.